ai4bharat/Pralekha huggingface dataset:
குடியரசுத் தலைவர் செயலகம்
குடியரசுத் தலைவர் நிலையத்தை பார்வையாளர்கள் கண்டுகளிப்பதற்காக குடியரசுத் தலைவர் காணொலி காட்சி வாயிலாக திறந்துவைத்து சிறப்பித்தார்
ஹைதராபாதில் குடியரசுத் தலைவர் நிலையத்தை பார்வையாளர்கள் கண்டுகளிப்பதற்காக குடியரசுத் தலைவர் காணொலி காட்சி வாயிலாக இன்று  திறந்துவைத்து சிறப்பித்தார். இந்நிகழ்ச்சியில் தெலங்கானா ஆளுநர் டாக்டர் தமிழிசை சௌந்தரராஜன், மத்திய கலாச்சாரம், சுற்றுலா மற்றும் வடகிழக்குப் பிராந்திய துறை அமைச்சர் திரு கிஷண் ரெட்டி, தெலங்கானா உள்துறை அமைச்சர் திரு முகம்மது மஹ்மூத் அலி உள்ளிட்டோர் கலந்து கொண்டனர்.
இந்நிகழ்ச்சியில், ஜெய்ஹிந்த் தளத்தை புனரமைத்தல் மற்றும் பாதுகாத்தல், வரலாற்றுச் சிறப்புமிக்க கொடிக்கம்பத்திற்கும் குடியரசுத் தலைவர் அடிக்கல் நாட்டினார்.
இந்நிகழ்ச்சியில் பேசிய குடியரசுத் தலைவர் மாளிகை அனைத்து இந்தியருக்கும் சார்ந்தது என்று கூறினார். விடுதலையின் அமிர்தப் பெருவிழாவை நாம் பெருமையுடன் கொண்டாடி வருகிறோம் என்று அவர் தெரிவித்தார். நமது சுதந்திரப் போராட்டம் தொடர்புடைய வீரர்களை அனைத்து குடிமக்களும் அறிந்து கொள்வது நமது கடமை என்று அவர் கூறினார். இந்த கண்ணோட்டத்துடன் குடியரசுத் தலைவர் மாளிகை மற்றும் நிலையம் தொடர்பான தகவல்கள், அறியப்படாத சுதந்திரப் போராட்ட வீரர்கள் போன்றவர்கள் குறித்து விளக்கும் வகையில் அறிவுக்கூடம் குடியரசுத் தலைவர் மாளிகையில் ஏற்படுத்தப்பட்டதாக அவர் தெரிவித்தார். எனவே குழந்தைகள், இளைஞர்கள் உள்பட அனைவரும் இந்த நிலையத்திற்கு சென்று பார்வையிடுமாறு குடியரசுத் தலைவர் வலியுறுத்தினார்.
முதல் முறையாக குடியரசுத் தலைவர் நிலையத்தில் பாரம்பரிய கட்டிடம் பொதுமக்களின் பார்வைக்காக திறக்கப்பட்டுள்ளது. முன்னதாக ஆண்டிற்கு ஒருமுறை குறிப்பிட்ட காலத்திற்கு மட்டுமே இந்த நிலையத்தில் தோட்டங்களை பார்வையிட முடிந்தது.
குடியரசுத் தலைவரின் தென்பகுதி தங்குமிடத்தை தவிர, குடியரசுத் தலைவர் நிலையத்தை பொதுமக்கள் ஆண்டு தோறும் இனி பார்வையிடுவதற்காக திறக்கப்படும். பார்வையாளர்கள் http://visit.rashtrapatibhavan.gov.in.என்ற இணைய தளம் வாயிலாக தங்களது வருகை நேரத்தை முன்பதிவு செய்து கொள்ளலாம். நேரடியாக வருகை தந்து முன்பதிவு செய்யும் வசதியும் உள்ளது. வாரத்தில் திங்கள் மற்றும் அரசு விடுமுறை நாட்கள் தவிர மற்ற நாட்களில் நிலையத்தை மக்கள் பார்வையிடலாம். காலை 10 மணி முதல் மாலை 5 மணி வரை பொது மக்கள் பார்வையிடலாம்.
பதிவு கட்டணமாக இந்தியருக்கு ஐம்பது ரூபாயும், வெளிநாட்டவருக்கு 250 ரூபாயும் வசூலிக்கப்படும்.
உள்துறை அமைச்சகம்
மாநில காவல்துறைகளின் தொழில்நுட்ப மேம்பாட்டுக்கு மத்திய அரசு தொடர்ந்து நிதியுதவி: மாநிலங்களவையில் தகவல்
மாநிலங்களவையில், கேள்வி ஒன்றுக்கு மத்திய உள்துறை இணையமைச்சர் திரு .நித்யானந்த ராய் எழுத்துபூர்வமாக அளித்த பதிலில் கூறியதாவது:
காவல்துறை மற்றும் சட்ட ஒழுங்கு ஆகியவை மாநிலங்கள் சம்பந்தப்பட்டது என்றாலும், காவல்துறை நவீனமாக்கலுக்கு மத்திய அரசு நிதியுதவி அளித்து வருகிறது. கடந்த 5 ஆண்டுகளில் மாநிலங்களின் காவல்துறை நவீனமாக்கலுக்கு வழங்கப்பட்ட நிதியுதவி விவரங்கள் இணைப்பில் கொடுக்கப்பட்டுள்ளன.
காவல் துறை நவீனமாக்கலுக்காக தமிழகத்துக்கு கடந்த 2016-17ம் நிதியாண்டில் ரூ.89.24 கோடியும், 2017-18ம் நிதியாண்டில் ரூ.15.54 கோடியும், 2018-19ம் நிதியாண்டில் ரூ.37.27 கோடியும், 2019-20ம் நிதியாண்டில் ரூ.28.49 கோடியும் மத்திய அரசு வழங்கியது.
இதேபோல் அனைத்து மாநிலங்களுக்கும் காவல்துறை நவீனமாக்கலுக்கு நிதியுதவி அளிக்கப்பட்டுள்ளன. இதன் காரணமாக மாநிலங்களின் காவல்துறை நவீனயமாக்கத்தில் தொழில்நுட்ப முன்னேற்றம் குறிப்பிடத்தக்க அளவில் நடந்துள்ளது. மாநில காவல்துறைகளின் தகவல் தொடர்புகள் டிஜிட்டல் தொழில்நுட்பத்துக்கு மாறியுள்ளன. கண்காணிப்பு பணியில் சிசிடிவி கேமிராக்கள் பயன்படுத்தப்படுகின்றன. உடலில் அணியும் கேமிராக்கள், ட்ரோன்கள் ஆகியவற்றையும் மாநில காவல்துறை பயன்படுத்துவது அதிகரித்துள்ளது. தானியங்கி விரல்ரேகை பதிவு அடையாள கருவி, 3டி கிரைம் சீன் ஸ்கேனர் உட்பட பல நவீன தொழில்நுட்பங்கள் மாநில காவல் துறைகளில் பயன்படுத்தப்படுகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1806661
தொழிலாளர் மற்றும் வேலைவாய்ப்பு அமைச்சகம்
குறைந்தபட்ச ஊதியம் நிர்ணயம் செய்வதற்கான நிபுணர் குழு தனது அறிக்கையை விரைந்து சமர்ப்பிக்க உள்ளது
குறைந்தபட்ச ஊதியம் மற்றும் தேசிய ஊதிய அளவுகள் குறித்து அரசுக்கு தொழில்நுட்ப ஆலோசனை மற்றும் பரிந்துரைகளை வழங்குவதற்காக பிரபல பொருளாதார பேராசிரியர் அஜித் மிஷ்ரா தலைமையில் நிபுணர் குழு ஒன்றை மத்திய அரசு அமைத்தது. இந்த குழுவின் ஆயுட்காலம் மூன்று வருடங்கள் ஆகும்.
குறைந்தபட்ச ஊதியம் மற்றும் தேசிய ஊதிய அளவுகளை நிர்ணயம் செய்வதை தாமதப்படுத்துவதற்கான அரசின் முயற்சி இது என்று சில ஊடகங்களும், பங்குதாரர்களும் தெரிவித்திருப்பதாக கவனத்திற்கு வந்துள்ளது.
இத்தகைய எந்த எண்ணமும் அரசுக்கு இல்லை என்றும், நிபுணர் குழு தனது அறிக்கையை விரைந்து சமர்ப்பிக்க உள்ளது என்றும் இதன் மூலம் தெளிவுப்படுத்த படுகிறது. குறைந்தபட்ச ஊதியம் மற்றும் தேசிய ஊதிய அளவுகளை நிர்ணயம் செய்த பின்னரும் தேவை ஏற்படின் ஆலோசனைகளை பெறுவதற்காகவே குழுவின் ஆயுட்காலம் மூன்று வருடங்களாக நிர்ணயிக்கப்பட்டுள்ளது.
இக்குழுவின் முதல் கூட்டம் 2021 ஜூன் 14 அன்று நடைபெற்ற நிலையில், இரண்டாவது கூட்டம் 2021 ஜூன் 29 அன்று நடைபெறவுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1728499
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பச்சை, ஆரஞ்சு மற்றும் சிவப்பு மண்டலங்களில் மத்திய நிர்வாகத் தீர்ப்பாயத்தில் வழக்குகளை விசாரிக்க புதிய வழிகாட்டுதல்கள்
புதுடெல்லியில் உள்ள மத்திய நிர்வாகத் தீர்ப்பாயத்தின் தலைவரின் அறிவுறுத்தலின்படி, பின்வரும் அறிவிக்கை வெளியிடப் படுகிறது:
மத்திய உள்துறை அமைச்சகத்தின் 24.03.2020 தேதியிட்ட உத்தரவுகள் மற்றும் அதைத் தொடர்ந்து 14.04.2020இல் இருந்து 03.05.2020 வரையிலான தேதிகளிடப்பட்ட நீட்டிப்பு உத்தரவுகளின் படி, முடக்கநிலை அமலில் இருப்பதால், நாடு முழுக்க மத்திய நிர்வாகத் தீர்ப்பாயத்தின் முதன்மை அமர்வின் செயல்பாடுகள், பல பகுதிகளில் உள்ள மற்ற அமர்வுகளின் செயல்பாடுகள் ஆகியவை தற்காலிகமாக நிறுத்தி வைக்கப்பட்டுள்ளன. கோவிட்-19 நோய்த் தாக்குதலின் தீவிரத் தன்மையின் அடிப்படையில் சிவப்பு , ஆரஞ்சு, பச்சை மண்டலங்களை அடையாளம் காண்பதற்கான வழிகாட்டுதல்கள் குறித்து உள்துறை அமைச்சகம் 01.05.2020 தேதியிட்டு உத்தரவு பிறப்பித்துள்ளது. இந்த மண்டலங்களில் அனுமதிக்கப்படும் மற்றும் தடை செய்யப்படும் செயல்பாடுகள் பற்றியும் அதில் குறிப்பிடப் பட்டுள்ளது. இந்த சூழ்நிலை மாறுதல்களைக் கருத்தில் கொண்டு, மத்திய நிர்வாகத் தீர்ப்பாயத்தின் செயல்பாடுகள் தொடர்பாக பின்வரும் அறிவுறுத்தல்கள் அளிக்கப் படுகின்றன:
பச்சை மண்டலத்தில் உள்ள அமர்வுகள் / நீதிமன்றங்கள், தனி நபர் இடைவெளி யைக்கடைபிடித்தல், கிருமிநீக்க ஏற்பாடுகள் செய்தல், நேரடித் தொடர்புகளைத் தவிர்த்தல் குறித்து உள்துறை அமைச்சகம் அளித்துள்ள வழிகாட்டுகல்களைப் பின்பற்றி, செயல்படலாம்.
சிவப்பு மற்றும் ஆரஞ்சு மண்டலங்களைப் பொருத்த வரையில், அவசர முக்கியத்துவம் வாய்ந்த விஷயங்கள் குறித்து, அந்தந்த அமர்வின் பதிவாளர்களைத் தொடர்பு கொண்டு இ-மெயில் மூலம் மனுக்கள் தாக்கல் செய்யலாம். இதற்கான இமெயில் முகவரி விவரங்களை, சம்பந்தப்பட்ட வழக்கறிஞர் அல்லது தரப்பாருக்கு, பதிவாளர் வழங்குவார்.
அதற்குப் பிந்தைய நடைமுறைகள் குறித்து முதன்மை அமர்வின் பதிவாளர் அலுவலகத்தின் ஆலோசனையுடன், அமர்வுகளின் தலைவர்களால் முடிவு செய்யப்படும். காணொளி மூலம் ஆஜராகும் நபர்கள் உரிய உடைகளை அணிந்திருக்க வேண்டும் அல்லது குறைந்தபட்சம் கண்ணியமாக உடை அணிந்திருக்க வேண்டும் என்பது உறுதி செய்யப்பட வேண்டும்.
இந்த ஏற்பாடு 17.05.2020 அல்லது மறு உத்தரவு வரும் வரையில் அமலில் இருக்கும்.
(
நுகர்வோர் நலன், உணவு மற்றும் பொது விநியோகம் அமைச்சகம்
ஒரு நாடு ஒரே ரேஷன் அட்டை திட்டத்தில் இன்று மேலும் 4 மாநிலங்கள் / யூனியன் பிரதேசங்கள் இணைந்தன.
மத்திய நுகர்வோர் உறவுகள், உணவு மற்றும் பொதுவிநியோக அமைச்சர் திரு. ராம் விலாஸ் பஸ்வான் ஒரு நாடு ஒரே ரேஷன் அட்டைத் திட்டத்தின் முன்னேற்றம் குறித்து ஆய்வு செய்தார். ஜம்மு & காஷ்மீர், மணிப்பூர், நாகலாந்து மற்றும் உத்தரகண்ட் ஆகிய 4 மாநிலங்கள் / யூனியன் பிரதேசங்கள் இணைவதற்குத் தேவையான தொழில்நுட்பத் தயார்நிலையை கருத்தில் எடுத்துக் கொண்டு உணவு மற்றும் பொது விநியோகத் துறை ஏற்கனவே இருக்கின்ற 20 மாநிலங்கள் / யூனியன் பிரதேசங்களோடு இந்த 4 மாநிலங்கள் / யூனியன் பிரதேசங்களை தேசிய அளவிலான செயல்பாட்டுக்கு ஒருங்கிணைத்துள்ளது. இவற்றோடு சேர்த்தால் இப்பொழுது ஒரு நாடு ஒரே ரேஷன் அட்டை என்ற திட்டத்தின் கீழ் 1 ஆகஸ்ட் 2020 முதல் 24 மாநிலங்கள் / யூனியன் பிரதேசங்fள் இணைந்துள்ளன.
ஆந்திரப்பிரதேசம், பீகார், தாத்ரா & நகர் ஹவேலி மற்றும் டாமன் & டையூ, கோவா, குஜராத், ஹரியானா, இமாச்சலப்பிரதேசம், ஜம்மு&காஷ்மீர், ஜார்கண்ட், கர்நாடகம், கேரளா, மத்தியப்பிரதேசம், மகாராஷ்ட்டிரா, மணிப்பூர், மிசோராம், நாகலாந்து, ஒடிசா, பஞ்சாப், ராஜஸ்தான், சிக்கிம், தெலுங்கானா, திரிபுரா, உத்திரப்பிரதேசம் மற்றும் உத்தரகண்ட் ஆகியன இணைந்துள்ள 24 மாநிலங்கள் / யூனியன் பிரதேசங்கள் ஆகும். இவற்றோடு சேர்க்க மொத்த என்ஃஎஃப்.எஸ்.ஏ மக்கள் தொகையில் சுமார் 65 கோடி பேர்  நாடு முழுவதற்கும் செல்லுபடியாகக் கூடிய ரேஷன் அட்டைகள் மூலம் இந்த மாநிலங்கள் / யூனியன் பிரதேசங்களில் எங்கிருந்தாலும் உணவுப்பொருள்களை இப்பொழுது பெற்றுக் கொள்ள முடியும். மீதி உள்ள மாநிலங்கள் / யூனியன் பிரதேசங்களை தேசிய அளவில் செல்லுபடியாகும் நடைமுறையில் மார்ச் 2020-21க்குள் ஒருங்கிணைக்க இலக்கு நிர்ணயிக்கப்பட்டுள்ளது.
ஒரு நாடு ஒரே ரேஷன் அட்டை என்பது தேசிய உணவுப் பாதுகாப்புச் சட்டம், 2013  என்பதன் கீழ் வருகின்ற அனைத்துப் பயனாளிகளுக்கும் உணவுப் பாதுகாப்பின் கீழ் தகுதி பெறும் உணவு பொருள்களை வழங்குவதை உறுதி செய்யும் வகையில் உணவு மற்றும் பொது விநியோகத் துறையின் குறிக்கோள் நிலையிலான முயற்சி ஆகும். ஒருவர் நாட்டின் எந்தப் பகுதியில் இருந்தாலும் அவர்கள் இருக்கும் இடத்தைப் பொருட்படுத்தாது ரேஷன் அட்டைகளின் நாடு முழுவதும் செல்லுபடியாகும் தன்மையால் உணவுப் பொருள்களை அவர் பெற முடியும். மத்திய அரசின் திட்டமான ”பொது விநியோக அமைப்புக்கான ஒருங்கிணைந்த மேலாண்மை ” என்ற திட்டத்தின் கீழ் அனைத்து மாநிலங்கள் / யூனியன் பிரதேசங்களின் ஒத்துழைப்புடன் இது நடைமுறைப்படுத்தப்படுகிறது.
இந்த அமைப்பின் மூலம் தற்காலிக வேலைகளைத் தேடுவதன் காரணமாக தங்களின் வீடுகளை அடிக்கடி மாற்றிக் கொள்கின்ற குடிபெயர் தேசிய உணவு பாதுகாப்புச் சட்டப் பயனாளிகள் தங்கள் விருப்பம் போல் நாட்டில் எந்தப் பகுதியிலும் இருக்கும் எந்த ஒரு நியாயவிலைக் கடையில் இருந்தும் தங்களுக்குரிய உணவுப் பொருள்களைப் பெற்றுக் கொள்ளலாம். இதற்கு நியாய விலைக் கடைகளில் நிறுவப்பட்டுள்ள பயோமெட்ரிக் அல்லது ஆதார் அடிப்படையில் இயங்கும் விற்பனை புவியிட மின்னணு கருவியைப் பயன்படுத்தி இந்த வசதியானது அவர்களுக்கு அளிக்கப்படுகிறது.
(
உணவுப் பதப்படுத்துதல் தொழிற்சாலைகள் அமைச்சகம்
வடகிழக்கு, இமாலய மாநிலங்களுக்கு விமானம் மூலம் காய்கறி,பழங்கள் அனுப்பினால் 50% மானியம்
தற்சார்பு இந்தியா தொகுப்பில் ஆபரேஷன் பசுமைத் திட்டத்தின் கீழ் வடகிழக்கு மற்றும் இமாலய மாநிலங்களுக்கு 41 வகையான காய்கறிகளையும், பழங்களையும் அனுப்பினால், விமான கட்டணத்தில் 50 % மானியம் அளிக்கப்படுகிறது.
இந்தியாவின் எந்தப் பகுதியிலிருந்தும் வடகிழக்கு மற்றும் இமாலய மாநிலங்களுக்கு காய்கறிகளையும், பழங்களையும் அனுப்பலாம். மானியக் கட்டணத்தை விமான நிறுவனங்கள் நேரடியாக வழங்கும். பொருட்களை அனுப்புவோரிடம் விமான நிறுவனங்கள் 50% கட்டணத்தைப் பெற்றுக் கொண்டு, பாக்கி 50 % வீதக் கட்டணத்தை மத்திய உணவுப் பதப்படுத்துதல் துறை அமைச்சகத்திடம் இருந்து மானியமாக பெற்றுவிடும். இந்தத் திட்டத்துக்கு கடந்த 2ம் தேதி ஒப்புதல் அளிக்கப்பட்டு, மாற்றியமைக்கப்பட்ட வழிகாட்டுதல்கள் அறிவிக்கப்பட்டுள்ளன.
அறிவிக்கப்பட்டுள்ள 41 வகை காய்கறிகளையும், பழங்களையும் அளவின்றி 50% மானியக் கட்டணத்தில் அனுப்பலாம். இந்தப் போக்குவரத்து மானியம், பசுமை ஆபரேஷன் திட்டத்தின் கீழ் கிசான் ரயில் சேவைக்கு கடந்த அக்டோபர் மாதம் நீட்டிக்கப்பட்டது. இந்த ரயிலில் கொண்டு செல்லப்படும் காய்கறி மற்றும் பழங்களுக்கும் 50% கட்டணமே வசூலிக்கப்படுகிறது.
தகுதியான பழங்களும், காய்கறிகளும் :
பழங்கள்  - மாம்பழம், வாழைப்பழம், கொய்யா, கிவி, லிச்சி, சாத்துக்குடி, ஆரஞ்சு, கின்னோவ், எலுமிச்சை, பப்பாளி, பைன் ஆப்பிள், மாதுளை, பலாப்பழம், ஆப்பிள், பாதம், நெல்லிக்காய், பேஷன் பழம், பேரிக்காய், சர்க்கரை வள்ளிக்கிழங்கு, சப்போட்டா.
காய்கறிகள்: பிரெஞ்ச் பீன்ஸ், பாகற்காய், கத்திரிக்காய், கேப்சியம், கேரட், காலிபிளவர், பச்சை மிளகாய், வெண்டக்காய், வெள்ளரிக்காய், பட்டாணி, வெள்ளைப்பூண்டு, உருளைக் கிழங்கு, தக்காளி, பெரிய ஏலக்காய், பூசணிக்காய், இஞ்சி, முட்டைக்கோஸ், சுரைக்காய், மஞ்சள்.
தகுதியான விமான நிலையங்கள்:
அருணாச்சலப் பிரதேசம், அசாம், மணிப்பூர், மேகாலயா, மிசோரம், நாகலாந்து, சிக்கிம், திரிபுரா, இமாச்சலப் பிரதேசம், உத்தரகாண்ட், ஜம்மு காஷ்மீர், லடாக்கில் உள்ள அனைத்து விமான நிலையங்கள்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1671965
-------
(Visitor Counter : 182
இந்திய போட்டிகள் ஆணையம்
ஜே எஸ் டபிள்யூ சிமெண்ட் நிறுவனத்தின் பங்குகளை சினர்ஜி மெட்டல்ஸ் இன்வெஸ்ட்மெண்ட்ஸ் ஹோல்டிங் நிறுவனம் வாங்க சிசிஐ ஒப்புதல் அளிப்பதற்கான சாத்தியக்கூறுகள்
தானியங்கி ஒப்புதல் முறையில் ஜே எஸ் டபிள்யூ சிமெண்ட் நிறுவனத்தின் பங்குகளை சினர்ஜி மெட்டல்ஸ் இன்வெஸ்ட்மெண்ட்ஸ் ஹோல்டிங் நிறுவனம் வாங்குவது தொடர்பான அறிவிக்கையை இந்திய போட்டியியல் ஆணையகம்  பெற்றது. இதற்கு அனுமதி அளிக்கப்படுவதற்கான சாத்தியக் கூறுகள் உள்ளன.
சினர்ஜி மெட்டல்ஸ் மற்றும் மைனிங் ஃபண்ட் நிறுவனத்தின்  முதலீட்டு நிதி நிறுவனமாக சினர்ஜி மெட்டல்ஸ் இன்வெஸ்ட்மெண்ட்ஸ் ஹோல்டிங் செயல்படுகிறது. தொழில்துறைகள், உலோகங்கள் மற்றும் எரிசக்தித் துறையில் சர்வதேச அளவில் சினர்ஜி ஃபண்ட் நிறுவனம் முதலீடு செய்து வருகிறது.
இந்தியாவை அடிப்படையாகக் கொண்ட ஜே எஸ் டபிள்யூ சிமெண்ட் நிறுவனம், ஜே எஸ் டபிள்யூ நிறுவனங்களின் குழுமத்திற்கு சொந்தமானதாகும். சிமெண்ட் உள்ளிட்ட பொருட்களின் உற்பத்தி மற்றும் தயாரிப்பு, சிமெண்ட் தயாரிப்பதற்குத் தேவையான கச்சாப் பொருட்களின் சுரங்கம், கலவை போன்ற பணிகளிலும், சாலைப் போக்குவரத்து சேவைகள், கட்டுமானப் பணிக்காக நிலம் மற்றும் அசையா சொத்துக்களை வாங்குதல் உள்ளிட்ட துறைகளிலும் இந்த நிறுவனம் ஈடுபட்டுவருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1735761
கப்பல் போக்குவரத்து அமைச்சகம்
புதிய மங்களூர் துறைமுகத்தில் 3 திட்டங்கள் : மத்திய அமைச்சர் திரு சர்பானந்தா சோனோவால் தொடங்கி வைத்தார்
புதிய மங்களூர் துறைமுகத்தில் 3 திட்டங்களுக்கு, மத்திய துறைமுகங்கள், கப்பல் போக்குவரத்து துறை அமைச்சர் திரு சர்பானந்தா சோனோவால் தொடங்கிவைத்து அடிக்கல் நாட்டினார்.
இந்நிகழ்ச்சியில் அவர் பேசியதாவது:
துறைமுகத்தில் லாரிகள் நிறுத்துவதற்கு, கூடுதலாக 17,000 சதுர மீட்டர் பரப்பில் ரூ.1.9 கோடி செலவில் இடவசதி ஏற்படுத்தப்படும். இங்கு கான்கிரீட் தரை, நுழைவு வாயில், விடுதி, தங்கும் இடங்கள் ஆகியவை 2022-23ம் ஆண்டில் ரூ.5 கோடி செலவில் அமைக்கப்படும். இந்த துறைமுகத்தின் நிறுவனர் யு.எஸ் மல்லையா பெயரில் உள்ள நுழைவு வாயில் ரூ.3.22 கோடி செலவில் மாற்றியமைக்கப்படும். இந்தப் பணிகள் 2022 மார்ச் மாதத்துக்குள் முடிவடையும். இங்குள்ள வர்த்தக வளர்ச்சி மையம், ஏற்றுமதி, இறக்குமதி தொழில் செய்பவர்களுக்கு தேவையான அனைத்து வசதிகளையும் வழங்கும்.
மேம்பட்ட உள்நாட்டு இணைப்பு காரணமாக, கன்டெய்னர் மற்றும் சரக்கு போக்குவரத்து, இந்த துறைமுகத்தில் அதிகரிக்கிறது. புதிய மங்களூர் துறைமுகத்திலிருந்து கர்நாடக மாநிலம் தக்ஷின் கன்னடா மாவட்டம் வரை தினந்தோறும் 500 லாரிகள் சரக்குகளை ஏற்றி, இறக்க வந்து செல்கின்றன.
இவ்வாறு திரு சர்பானந்தா சோனோவால் கூறினார்.
மேலும் விவரங்களுக்கு:
https://pib.gov.in/PressReleasePage.aspx?PRID=1757668
பிரதமர் அலுவலகம்
அமெரிக்காவின் முன்னாள் அதிபர் ஜார்ஜ் ஹெச்.டபுள்யூ. புஷ் மறைவுக்கு பிரதமர் இரங்கல்
அமெரிக்காவின் முன்னாள் அதிபர் ஜார்ஜ் ஹெச்.டபுள்யூ. புஷ் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
அமெரிக்காவின் முன்னாள் அதிபர் ஜார்ஜ் ஹெச்.டபுள்யூ. புஷ் மறைவால் வாடும் அவரது குடும்பத்தினருக்கும், அமெரிக்க மக்களுக்கும் ஆழ்ந்த இரங்கலை தெரிவிப்பதாக பிரதமர் தமது இரங்கல் செய்தியில் குறிப்பிட்டுள்ளார். மறைந்த புஷ் நெருக்கடியான காலத்தில் சிறந்த தலைவராக இருந்தவர் என்றும் பிரதமர் கூறியிருக்கிறார்.
மறைந்த முன்னாள் அதிபர் ஜார்ஜ் ஹெச்.டபுள்யூ. புஷ் இந்திய- அமெரிக்க உறவில் மிகுந்த ஆர்வம் கொண்டிருந்தார். அவரது மறைவால் மிகச்சிறந்த நண்பரை இழந்து விட்டோம். அவரது ஆன்மா சாந்தியடையட்டும் என்று பிரதமர் மேலும் கூறியிருக்கிறார்.
(Visitor Counter : 115
பாதுகாப்பு அமைச்சகம்
டிஆர்டிஓ உருவாக்கியுள்ள தொழில்நுட்பங்கள்: திரு. வைகோ மற்றும் திரு,எம். சண்முகம் எழுப்பிய கேள்விக்கு அமைச்சரின் பதில்
மாநிலங்களவையில் திரு, வைகோ மற்றும் திரு. சண்முகம் ஆகியோருக்கு இன்று பதிலளித்த பாதுகாப்பு இணை அமைச்சர் திரு. அஜய் பட் கீழ்காணும் தகவல்களை வழங்கினார்.
டிஆர்டிஓ என்றழைக்கப்படும் பாதுகாப்பு ஆராய்ச்சி மற்றும்
மேம்பாட்டு அமைப்பு பல்வேறு ஆராய்ச்சி மற்றும் மேம்பாட்டு நடவடிக்கைகளில் ஈடுபட்டுள்ளது.
பல்வேறு ஆய்வுகளை பொருத்தவரை, 2019 ஜனவரி 1 முதல் 2021 டிசம்பர் 31 வரை மொத்தம் 249 திட்டங்களுக்கு ஒப்புதல் அளிக்கப்பட்டுள்ளது.
ஏவுகணை அமைப்புகள், வான்வழி எச்சரிக்கை மற்றும் கட்டுப்பாட்டு கருவிகள், போர் விமானங்கள், பாதுகாப்பு வாகனங்கள், துப்பாக்கிகள், ராக்கெட்டுகள், சிறு ஆயுதங்கள், வெடிமருந்துகள் மின்னணு போர்க்கருவிகள், ராடார்கள், செயற்கை நுண்ணறிவு அமைப்புகள், தானியங்கி கருவிகள் உள்ளிட்டவை தொடர்பான திட்டங்கள் செயல் படுத்தப்பட்டுள்ளன.
ஆள் இல்லாத வாகனங்கள், பறக்கும் சோதனை படுக்கை, தாக்குதல் ஏவுகணைகள், போர் விமானங்களுக்கான கணினி, பாராசூட்டுக்கள், முன்னேறிய போர் தொழில்நுட்பம், வானொலி எச்சரிக்கை மற்றும் கட்டுப்பாட்டு அமைப்புகள் உள்ளிட்ட பல்வேறு தொழில்நுட்பங்களை டிஆர்டிஓ உருவாக்கியுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1805751
(Visitor Counter : 180
பிரதமர் அலுவலகம்
எகிப்து நாட்டின் கிராண்ட் முஃப்தியுடன்  பிரதமர் சந்திப்பு
பிரதமர் திரு. நரேந்திர மோடி 24 ஜூன் 2023 அன்று எகிப்துக்கு அரசு முறைப் பயணத்தின் போது எகிப்தின் கிராண்ட் முஃப்தி எனப்படும் மூத்த தலைவரான டாக்டர் ஷாக்கி இப்ராஹிம் ஆலமை சந்தித்தார்.
கிராண்ட் முஃப்தி தமது சமீபத்திய இந்தியப் பயண அனுபவத்தைப் பிரதமரிடம் அன்புடன் நினைவுகூர்ந்தார், மேலும் இந்தியாவுக்கும் எகிப்துக்கும் இடையிலான வலுவான கலாச்சார மற்றும் மக்களுக்கு இடையிலான உறவுகளையும் அவர் எடுத்துரைத்தார். அனைவரையும் உள்ளடக்கிய தன்மை மற்றும் பன்முகத்தன்மையை ஊக்குவிப்பதில் பிரதமர் திரு நரேந்திர மோடியின் தலைமையையும் கிராண்ட் முஃப்தி பாராட்டினார்.
சமூக மற்றும் மத நல்லிணக்கம் மற்றும் தீவிரவாதத்தை எதிர்கொள்வது தொடர்பான அம்சங்கள் குறித்தும் அவர்கள் விவாதித்தனர்.
எகிப்தின் சமூக நீதி அமைச்சகத்தின் கீழ் தார்-அல்-இஃப்தாவில் தகவல் தொழில்நுட்ப உயர் திறன் மையத்தை இந்தியா அமைக்கும் என்று பிரதமர் திரு நரேந்திர மோடி தெரிவித்தார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
2022 அக்டோபர் 1 க்குப் பிறகு தயாரிக்கப்பட்ட எம் 1 வகை மோட்டார் வாகனங்களில் இரண்டு பக்கவாட்டு காற்று பைகளையும் இரண்டு பக்கவாட்டு திரைச்சீலை காற்றுப் பைகளையும் பொருத்துவதைக் கட்டாயமாக்கும் நகல் அறிவிக்கை வெளியிடப்பட்டுள்ளது
ஓட்டுநர்களின் பாதுகாப்பை உறுதி செய்ய 2019 ஜூலை 1 அன்று அல்லது அதற்குப் பின் தயாரிக்கப்பட்ட எம் 1 வகை  மோட்டார் வாகனங்கள் அனைத்திலும் ஓட்டுநர் அருகே காற்றுப் பை பொருத்துவதை சாலை போக்குவரத்து மற்றும் நெடுஞ்சாலை அமைச்சகம் கட்டாயமாக்கியது.
இதன் பின்னர் ஓட்டுநர் தவிர முன்னிருக்கையில் அமர்ந்து செல்லும் நபருக்கும் காற்றுப்பை பொருத்துவதை 2022 ஜனவரி 1 முதல் எம் 1 வகை வாகனங்கள் அனைத்திற்கும் இந்த அமைச்சகம் கட்டாயமாக்கியது.
மோட்டார் வாகனங்களில் பயணம் செய்வோரின் பாதுகாப்பை விரிவுபடுத்த முடிவு செய்த அமைச்சகம் மத்திய மோட்டார் வாகன விதிகள் 1989-ல் திருத்தம் செய்தது. 2022 அக்டோபர் 1 க்கு பிறகு தயாரிக்கப்பட்ட எம் 1 வகை வாகனங்களில் பக்கவாட்டில் இரண்டு காற்று பைகள் பொருத்துவதை கட்டாயமாக்கும் நகல் அறிவிக்கை 2022 ஜனவரி 14 அன்று வெளியிடப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் :
https://pib.gov.in/PressReleasePage.aspx?PRID=1790044
நிதி அமைச்சகம்
தொழில் துறையை அரசு முழுமையாக நம்புகிறது: இந்திய தொழில்துறை கூட்டமைப்பின்  கூட்டத்தில் நிதியமைச்சர் கலந்துரையாடினார்
தொழில் துறையை அரசு முழுமையாக நம்புகிறது என மத்திய நிதி மற்றும் கம்பெனிகள் விவகாரத்துறை அமைச்சர் திருமதி.நிர்மலா சீதாராமன் கூறியுள்ளார். வேலைகளை திறனுடனும், தொழில் அணுகு முறையுடனும் மேற்கொள்ள அவர் வலியுறுத்தினார். தொழிலாளர்களை கையாள்வதில் அனைவரும் ஏற்கக்கூடிய வழியை பின்பற்றும் மனநிலையை தொழில்துறையில் உருவாக்க வேண்டும்’’ என அவர் குறிப்பிட்டார்.
இந்திய தொழில் துறை கூட்டமைப்பு 125வது ஆண்டை எட்டியுள்ளது. இதை முன்னிட்டு அந்த அமைப்பினருடன் காணொலி காட்சி மூலம் மத்திய நிதியமைச்சர் உரையாடினார். அந்த அமைப்புக்கு பாராட்டுத் தெரிவித்த திருமதி. சீதாராமன், சிஐஐ மற்றும் அதன் உறுப்பினர்கள் நாட்டில் முக்கிய பங்காற்றியதாகக் குறிப்பிட்டார். திட்டங்களை உருவாக்குவதில் சிஐஐ முன்மாதிரியாக இருக்க வேண்டும் என அவர் அறிவுறுத்தினார்.
தொழிலாளர்களுடன் நல்லுறவை மேம்படுத்த வேண்டும் எனவும், திறனற்ற தொழிலாளர்களுக்காகவும் தொழில்துறை திட்டமிட வேண்டும் என நிதியமைச்சர் கூறினார். திறனற்ற தொழிலாளர்களை ஈடுபடுத்துவதிலும், அனைத்து தொழிலாளர்களின் திறனை மேம்படுத்தும் வகையிலும் தொழில்துறையின் அணுகுமுறை இருக்க வேண்டும் என அவர் வேண்டுகோள் விடுத்தார்.
குறு,சிறு மற்றும் நடுத்தர தொழில்துறை தொடர்பான கேள்விக்கு பதில் அளித்த திருமதி.சீதாராமன், கோவிட்-19க்கு முன்பே, குறு,சிறு மற்றும் நடுத்தர தொழில்துறைக்கான தெளிவான திட்டங்கள் அறிவிக்கப்பட்டன என்றும் கிராமங்களில் உள்ள நிறுவனங்களுக்கு வங்கிசாரா நிதி நிறுவனங்கள் உதவும் என்றும் குறு, சிறு மற்றும் நடுத்தர தொழில் நிறுவனங்களுக்கான கடன் வசதிகள் கிடைக்க வங்கிகளுக்கு அரசு உத்தரவாதம் அளித்துள்ளதாகவும் கூறினார். வேளாண்துறை தொடர்பான கேள்விக்கு பதில் அளித்த நிதியமைச்சர், முழுமையான சீர்திருத்தங்கள் அறிவிக்கப்பட்டுள்ளன என்றார். இதற்காக 3 மாதிரி சட்டங்கள் மாநில அரசுகளுடன் பகிர்ந்து கொள்ளப்பட்டுள்ளன. நில சீர்திருத்தங்களை பல மாநிலங்கள் தொடங்கிவிட்டதாக அவர் குறிப்பிட்டார்.
(Visitor Counter : 154
விவசாயத்துறை அமைச்சகம்
பிரதமரின் கிசான் திட்டத்தை சிறப்பாக செயல்படுத்திய மாநிலங்களுக்கும், மாவட்டங்களுக்கும் விருதுகள்: மத்திய வேளாண் அமைச்சர் திரு நரேந்திர சிங் தோமர் வழங்கினார்
பிரதமரின் கிசான் திட்டத்தை மிகச் சிறப்பாகச் அமல்படுத்திய மாநிலங்களுக்கும், மாவட்டங்களுக்கும் மத்திய வேளாண் மற்றும் விவசாயிகள் நலன், ஊரக மேம்பாடு, பஞ்சாயத்து ராஜ், உணவு பதப்படுத்துதல் தொழில்களுக்கான அமைச்சர் திரு நரேந்திர சிங் தோமர் இன்று விருதுகளை வழங்கினார்.
பிரதமரின் கிசான் திட்டம் தொடங்கப்பட்டு இரண்டு ஆண்டுகள் நிறைவடைவதை முன்னிட்டு புதுதில்லியில் நடைபெற்ற நிகழ்ச்சியில் அமைச்சர் இந்த விருதுகளை வழங்கினார்.
தரவுகளை சரிபார்த்தல், விவசாயிகளின் குறைகளை தீர்த்தல், உரிய காலத்தில் நேரடியாக சென்று விவரங்களை சரிபார்க்கும் நடவடிக்கைகளை மேற்கொள்ளுதல் போன்ற பிரிவுகளில் மாநிலங்களுக்கும், யூனியன் பிரதேசங்களுக்கும் விருதுகள் வழங்கப்பட்டன.
வரலாற்றுச் சிறப்புமிக்க பிரதமரின் கிசான் திட்டம் தொடங்கப்பட்டது முதல் 24.2.2021 வரை 10.75 கோடிக்கும் அதிகமான பயனாளிகளுக்கு ரூ. 1,15,638.87 கோடி பணப்பரிமாற்றம் செய்யப்பட்டிருப்பதாக அமைச்சர் திரு தோமர் தெரிவித்தார்.
வேளாண்துறையில் ஓர் மைல்கல் முன்முயற்சியாக எதிர்கால தலைமுறையினர் இந்தத் திட்டத்தை நினைவு கூர்வார்கள் என்றும் அவர் குறிப்பிட்டார்.
விவசாயிகளின் கடின உழைப்பைப் பாராட்டிய அமைச்சர், கொவிட் பெருந்தொற்று காலகட்டத்தில் அவர்களது சிறப்பான பங்களிப்பையும் எடுத்துரைத்தார். அசாதாரண சூழ்நிலைகளுக்கு இடையிலும் நெருக்கடியிலிருந்து நாட்டை மீட்டெடுப்பதற்கான ஆற்றலை விவசாயிகளின் கடுமையான உழைப்பு பெற்றிருப்பதாக அவர் கூறினார்.
இந்தத் திட்டத்தின் கீழ் ஒதுக்கப்பட்டுள்ள போதுமான நிதி குறித்துப் பேசிய அமைச்சர், மாநிலத்திலுள்ள அனைத்து விவசாயிகளும் இந்தத் திட்டத்தால் பயனடைவதை உறுதி செய்வதற்காக பயனாளிகளை இதில் இணைப்பது தொடர்பான பிரச்சாரங்களை மாநில அரசுகள் மேற்கொள்ளுமாறு கேட்டுக்கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1700481
------
(Visitor Counter : 116
கப்பல் போக்குவரத்து அமைச்சகம்
1870-க்குப் பிறகு கொல்கத்தாவில் உள்ள சியாமா பிரசாத் முகர்ஜி துறைமுகத்தில் 2022-23ல் சரக்குக் கையாளுதலில் வரலாற்றுச் சாதனை
கொல்கத்தா டாக் சிஸ்டம் மற்றும் ஹால்டியா டாக் காம்ப்ளக்ஸ் உட்பட கொல்கத்தாவின் சியாமா பிரசாத் முகர்ஜி துறைமுகம்  அதன் 153 ஆண்டுகால வரலாற்றில் முதன்முறையாக 2022-23-ம் ஆண்டில் 65.66 மில்லியன் டன் சரக்குகளைக் கையாண்டது. 2021-22ல் கையாளப்பட்ட 58.175 மில்லியன் டன் சரக்குகளை விட இது 12.87% அதிகமாகும்.
2022-23 ஆம் ஆண்டில், சியாமா பிரசாத் முகர்ஜி துறைமுகம் முந்தைய ஆண்டுகளுடன் ஒப்பிடுகையில், 7.5 மில்லியன் டன் சரக்குப் போக்குவரத்து உயர்வைப் பதிவு செய்தது. இது அதன் வரலாற்றில் அடையப்பட்ட மிக அதிக வளர்ச்சியாகும்.
உற்பத்தி, பாதுகாப்பு, வணிக மேம்பாட்டு திறன் பயன்பாடு போன்றவற்றை மேம்படுத்த துறைமுகம் மேற்கொண்ட பல்வேறு நடவடிக்கைகளால் சரக்குப் போக்குவரத்து அதிகரிப்பதாக திரு.பி.எல்.ஹரநாத் கூறினார். இந்தியாவின் அனைத்து முக்கிய துறைமுகங்களிலும் 2022-23-ம் ஆண்டிற்கான சரக்குக் கையாளுதலில் சியாமா பிரசாத் முகர்ஜி துறைமுகம் 6-வது இடத்திலிருந்து 5-வது இடத்திற்கு உயர்ந்துள்ளது.
பெல்ஜியத்திலுள்ள ஆண்ட்வெர்ப் துறைமுகம் மற்றும் சென்னை ஐஐடி ஆகியவற்றுடன் இணைந்து துறைமுகத்திற்கு வரும் கப்பல்களுக்கு இரவு நேரத்தில் வழிகாட்டுவது குறித்து சியாமா பிரசாத் முகர்ஜி துறைமுகம் நடவடிக்கை மேற்கொண்டு வருகிறது.
சியாமா பிரசாத் முகர்ஜி துறைமுகத் தலைவர் திரு. பி.எல்.ஹரநாத் மத்திய அமைச்சர் சர்வானந்த சோனோவால், மத்திய இணையமைச்சர் மாநில அமைச்சர் சாந்தனு தாக்கூர் ஆகியோருக்கு தனது நன்றியைத் தெரிவித்தார்.
-----
AP/CR/KPG
(Visitor Counter : 72
பிரதமர் அலுவலகம்
பேட்மிண்டன் ஆடவர் இரட்டையர் பிரிவில் தங்கம் வென்ற சாத்விக் சாய்ராஜ் ரங்கிரெட்டி மற்றும் சிராக் ஷெட்டிக்கு பிரதமர் வாழ்த்து
ஹாங்சோவில் நடைபெறும் ஆசிய விளையாட்டுப் போட்டிகளில் பேட்மிண்டன் ஆடவர் இரட்டையர் பிரிவில் தங்கம் வென்ற சாத்விக் சாய்ராஜ் ரங்கிரெட்டி மற்றும் சிராக் ஷெட்டி ஆகியோருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது தொடர்பாக எக்ஸ் சமூக வலைதளத்தில் பிரதமர் வெளியிட்டுள்ள பதிவு;
"பேட்மிண்டன் ஆடவர் இரட்டையர் பிரிவில் சாத்விக் சாய்ராஜ் ரங்கிரெட்டி சிராக் ஷெட்டி  இணை தங்கப்பதக்கம் வென்றுள்ளது. அவர்களுக்கு வாழ்த்துகள். அவர்களின் ஆட்டம் மைதானத்தை பரவசப்படுத்தி இந்தியாவுக்கு எப்போதும் பெருமை சேர்க்கிறது!"
பிரதமர் அலுவலகம்
ராம்பன் சாலை விபத்தில் ஏற்பட்ட உயிரிழப்பிற்கு பிரதமர் இரங்கல்
ஜம்மு காஷ்மீரின் ராம்பனில் நிகழ்ந்த சாலை விபத்தில் ஏற்பட்ட உயிரிழப்பிற்கு பிரதமர் திரு நரேந்திர மோடி ஆழ்ந்த இரங்கலைத் தெரிவித்துள்ளார்.
இதுதொடர்பாக பிரதமர் அலுவலகம் வெளியிட்டுள்ள சுட்டுரைச் செய்தியில், “ஜம்மு காஷ்மீரின் ராம்பனில் நிகழ்ந்த சாலை விபத்தில் ஏற்பட்ட உயிரிழப்பை அறிந்து மிகவும் வருந்தினேன். தங்கள் அன்பிற்குரியவர்களை இழந்துவாடுவோருக்கு இரங்கல்கள். காயமடைந்தவர்கள் விரைவில் குணமடைய பிரார்த்திக்கிறேன்: பிரதமர் @narendramodi”, என்று குறிப்பிடப்பட்டுள்ளது.
-----
(